L 98/6
SK
Úradný vestník Európskej únie
11.4.2023
ROZHODNUTIA ROZHODNUTIE POLITICKÉHO A BEZPEČNOSTNÉHO VÝBORU (SZBP) 2023/743 zo 4. apríla 2023 o vymenovaní veliteľa ozbrojených síl EÚ pre vojenskú operáciu Európskej únie v Stredozemí (EUNAVFOR MED IRINI) a o zrušení rozhodnutia (SZBP) 2022/1681 (EUNAVFOR MED IRINI/1/2023)
POLITICKÝ A BEZPEČNOSTNÝ VÝBOR,
so zreteľom na Zmluvu o Európskej únii, a najmä na jej článok 38, so zreteľom na rozhodnutie Rady (SZBP) 2020/472 z 31. marca 2020 o vojenskej operácii Európskej únie v Stredozemí (EUNAVFOR MED IRINI) (1), a najmä na jeho článok 8 ods.
2, keďže: (1)
Rada 31. marca 2020 prijala rozhodnutie (SZBP) 2020/472, ktorým zriadila a začala vojenskú operáciu Európskej únie v Stredozemí (EUNAVFOR MED IRINI).
(2)
Podľa rozhodnutia (SZBP) 2020/472 Rada poverila Politický a bezpečnostný výbor (PBV), aby prijímal rozhodnutia o vymenovaní veliteľa ozbrojených síl EÚ pre operáciu EUNAVFOR MED IRINI.
(3)
PBV 27. septembra 2022 prijal rozhodnutie (SZBP) 2022/1681 (2), ktorým sa za veliteľa ozbrojených síl EÚ pre operáciu EUNAVFOR MED IRINI na obdobie od 1. októbra 2022 vymenoval kontradmirál Stylianos DIMOPOULOS.
(4)
Talianske vojenské orgány 24. februára 2023 navrhli vymenovať za veliteľa ozbrojených síl EÚ pre operáciu EUNAVFOR MED IRINI ako nástupcu za kontradmirála Stylianosa DIMOPOULOSA od 1. apríla 2023 kontradmirála Valentina RINALDIHO.
Veliteľ operácie EÚ toto navrhnuté vymenovanie podporil.
(5)
Vojenský výbor EÚ podporil odporúčanie talianskych vojenských orgánov 3. marca 2023.
(6)
Malo by sa prijať rozhodnutie o vymenovaní kontradmirála Valentina RINALDIHO.
(7)
Rozhodnutie (SZBP) 2022/1681 by sa malo zrušiť,
PRIJAL TOTO ROZHODNUTIE:
Článok 1 Kontradmirál Valentino RINALDI sa týmto vymenúva za veliteľa ozbrojených síl EÚ pre vojenskú operáciu Európskej únie v Stredozemí (EUNAVFOR MED IRINI).
Článok 2 Rozhodnutie (SZBP) 2022/1681 (EUNAVFOR MED IRINI/4/2022) sa týmto zrušuje.
(1) Ú. v.
EÚ L 101, 1.4.2020, s. 4.
(2) Rozhodnutie Politického a bezpečnostného výboru (SZBP) 2022/1681 z 27. septembra 2022 o vymenovaní veliteľa ozbrojených síl EÚ pre vojenskú operáciu Európskej únie v Stredozemí (EUNAVFOR MED IRINI) a o zrušení rozhodnutia (SZBP) 2022/513 (EUNAVFOR MED IRINI/4/2022) (Ú. v.
EÚ L 252, 30.9.2022, s. 74).